אמרתי, "דברים רבים בעולמנו שלא תמיד נראה לנו צורכם. למשל חוקי ההלכה, לכאורה מסתמנים הם כלא מודרנים ושאינם עומדים במבחן הזמן. אך אמת נסתרת חבויה בם, בכל חוק וחוק, בכל דור ודור. אמר לי פעם יהודי אחד, וכי מה כל כך ניסתר באיסור לנסוע בשבת, חוק זה מציג את אלוהים כמכמונת מהירות. השיבותי לו, מי שנסיעה לדידו היא אך ורק אמצעי תחבורה יחשוב כך. אך מי שסתם, ולא סתם אמרתי סתם, אוהב ונהנה לנסוע, יחשוב אחרת. ומי שאוהב ורוצה ילדים חייב שתהה בו תיקווה למין האנושי." נתעורר רם "ילדים, אפילו בילדים ובספרות הילדים פשה הריקבון. ספרות הנוער ריקנית עתה מתמיד. מספיק רק לעיין בכותרות הספרים... 'יומנה של נערה בת שש עשרה' או 'הנשיקה הראשונה של פייפקה." "הפגישה העיוורת של רסקולניקוב" "אנה קרנינה מלכת הכיתה" צחקנו, ואחר פסקתי ואמרתי "ארכה שעתי והנך חייב לי ביקור גומלין. שלום". נחפזתי לצאת משום אנה קרנינה. אנה קרנינה גלתה לי את סודה של דינה, למה נתכוונה כשאמרה "אינני רוצה לרדת מהפסים". איך משפט אחד יכול לכלול בתוכו שני קטבים מנוגדים כמו מוות וחיים. עוד מכתב נקלעתי לדירתו של ברם גווידו. דפקתי על הדלת, קרא לי להיכנס,